pythainlp/thai-wiki-dataset-v4 huggingface dataset:
ภิญโญ อินพินิจ

ภิญโญ อินพินิจ เกิดวันที่ 1 กรกฎาคม พ.ศ. 2536 เป็นนักฟุตบอลไทยเกิดที่จังหวัดเลย ที่ประเทศไทย ปัจจุบันเล่นให้กับโดม ในไทยลีก 3
ภิญโญใช้ช่วงเวลาวัยเด็กที่จังหวัดเลย ก่อนจะย้ายมาเป็นนักฟุตบอลของโรงเรียนที่โรงเรียนดรุณากาญจนบุรี โรงเรียนเทศบาล 1 วัดพระงาม จ.นครปฐม ส่วนในช่วงมัธยมศึกษาตอนปลาย ภิญโญมาเล่นฟุตบอลให้กับโรงเรียนนวมินทราชินูทิศ สวนกุหลาบวิทยาลัย ปทุมธานี จนได้แชมป์ฟุตบอล 7 สีและแชมป์ฟุตบอลนักเรียนนักศึกษาแห่งประเทศไทย ได้มีโอกาสเล่นให้กับสโมสรฟุตบอลอาชีพอย่าง สโมสรฟุตบอลการบินไทย-ลูกอีสาน ซึ่งเป็นสโมสรพันธมิตรกับทางอินทรีเพื่อนตำรวจ จนกระทั่งได้เลื่อนมาเป็นนักฟุตบอลอาชีพอย่างเต็มตัวกับสโมสรฟุตบอลอินทรีเพื่อนตำรวจในตำแหน่งกองหน้า ได้เล่นฟุตบอลทีมชาติไทย ชุดเยาวชน และชุดใหญ่ในปี พ.ศ. 2556
อินาสึมะอีเลฟเวน GO กาแล็กซี

อินาสึมะอีเลฟเวน GO กาแล็กซี บิ๊กแบง / ซูเปอร์โนวา (; โรมาจิ: "Inazuma Irebun Gō Gyarakushī Bigguban/Sūpānova") เป็นวิดีโอเกมชุดที่ 6 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวน GO โครโน สโตน มีกำหนดการจำหน่ายวันที่ 5 ธันวาคม ค.ศ. 2013 ถูกผลิตสำหรับเครื่อง นินเทนโด ทรีดีเอส ซึ่งมีสองเวอร์ชันคือ บิ๊กแบง (ビッグバン) และ ซูเปอร์โนวา (スーパーノヴァ)
เนื้อเรื่อง.
การแข่งฟุตบอลโลกระดับเยาวชน ฟุตบอลฟรอนเทียร์อินเตอร์เนชั่นแนลวิชั่นทู หรือมีชื่อย่อว่า FFIV2 เริ่มต้นขึ้น ซึ่งมีการคัดเลือกคนที่จะเข้าทีมโดย คุโรอิวะ ริวเซย์ จนได้ทีมอินาสึมะเจแปนรุ่นใหม่ที่นำโดยกัปตันทีม มัตสึคาเซะ เทนมะ เข้าแข่งขันเพื่อชิงชัยที่ 1 ของโลก...
ในขณะการแข่งดำเนินไปถึงช่วงกลาง (รอบชิงโซนเอเชีย) ก็มียานอวกาศปรากฏออกมาต่อหน้าสมาชิกทีมอินาสึมะเจแปนรุ่นใหม่ ชายหนุ่มปริศนาที่มาจากกาแล็กซี 188 ล้านปีแสงข้างหน้าก็ได้ปรากฏตัวมาประกาศการแข่งขันในชื่อ แกรนเซเลสต้า กาแล็กซี ซึ่งเป็นการเป็นการแข่งขันแข่งฟุตบอลอวกาศ ซึ่งหากแพ้การแข่งขันครั้งนี้ โลกจะถูกทำลาย...
อินาสึมะเจแปนรุ่นใหม่จึงถูกตั้งขึ้นในชื่อของตัวแทนทีมโลกที่มีชื่อว่า เอิร์ธอิเลฟเวน เพิ่อเข้าการแข่งขันระดับอวกาศและการเดินทางสู่อวกาศเพื่อช่วยโลกจึงได้เริ่มต้นขึ้น...!
ระบบที่พัฒนาจากชูตบล็อกโดยจะเป็นการใช้ท่าลูกยิงสวนกลับและเพิ่มค่าพลังโททัลพาวเวอร์มากขึ้น
ร้องโดย T-Pistonz+KMC
ร้องโดย T-Pistonz+KMC
พุทธินันท์ วรรณศรี

พุทธินันท์ วรรณศรี เกิดวันที่ 5 กันยายน พ.ศ. 2535 เป็นนักฟุตบอลไทยเกิดที่จังหวัดพิษณุโลก พุทธินันท์เคยศึกษาและเป็นนักฟุตบอลประจำโรงเรียนอัสสัมชัญศรีราชา ก่อนจะขึ้นมาเล่นฟุตบอลอาชีพกับสโมสรฟุตบอลชลบุรี ต่อมาพุทธินันท์ได้ย้ายมาเล่นให้กับสโมสรฟุตบอลอาร์มี่ ยูไนเต็ดด้วยสัญญายืมตัว พุทธินันท์เคยเล่นในตำแหน่งกองกลาง ก่อนจะย้ายมาเล่นตำแหน่งกองหลังฝั่งขวาใน ปัจจุบันเล่นให้กับ ระยอง ในไทยลีก (ยืมตัวจาก แบงค็อก ยูไนเต็ด)
พระเจ้าบรมวงศ์เธอ พระองค์เจ้าลำยอง

พระเจ้าบรมวงศ์เธอ พระองค์เจ้าลำยอง (1 มกราคม พ.ศ. 2367 — "ไม่ปรากฏ (สมัยรัชกาลที่ 4)") เป็นพระราชโอรสพระองค์ที่ 39 ในพระบาทสมเด็จพระนั่งเกล้าเจ้าอยู่หัวประสูติแต่เจ้าจอมมารดาวัน
พระองค์เจ้าลำยอง ประสูติเมื่อวันเสาร์ เดือนยี่ ขึ้น 13 ค่ำ ปีวอก ฉศก จ.ศ. 1186 ตรงกับวันที่ 1 มกราคม พ.ศ. 2367 ทรงไม่ได้รับราชการในกรมใด ๆ พระบาทสมเด็จพระจุลจอมเกล้าเจ้าอยู่หัวทรงพระนิพนธ์ถึงพระองค์เจ้าลำยองไว้ใน "พระราชพิธีสิบสองเดือน" ว่า "เห็นว่าพระบรมวงศานุวงศ์ซึ่งมิได้ทรงผนวช แต่มิได้ช่วยราชการแผ่นดินอย่างหนึ่งอย่างใด และที่ซ้ำประพฤติความชั่วให้เป็นที่เสื่อมเสียพระเกียรติยศ เช่นพระองค์เจ้าลำยอง ก็เห็นแต่สูบฝิ่นอยู่กับวังก็ยังได้รับพระราชทานเบี้ยหวัดถึง ๕ ชั่ง และเงินขึ้น ซึ่งเดี๋ยวนี้เรียกว่าเงินกลางปี ก็ยังคงได้ไม่ได้ลดทอนอันใด"
พระเจ้าบรมวงศ์เธอ พระองค์เจ้าลำยอง สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว 
พระองค์ทรงเป็นต้น ทรงมีพระโอรสและพระธิดา 4 องค์ ดังนี้
1.หม่อมเจ้าหญิงสงวน ลำยอง (ประสูติ พ.ศ. 2382 สิ้นชีพิตักษัยเมื่อวันที่ 3 ธันวาคม พ.ศ. 2420)
2.หม่อมเจ้าหญิงถนอม ลำยอง 
3.หม่อมเจ้าหญิงประยงค์ ลำยอง
4.หม่อมเจ้าชายประยงค์ ลำยอง (สิ้นชีพิตักษัยในสมัยรัชกาลที่ 5)
ประจวบ ชนะภัย

ประจวบ ชนะภัย (19 พฤศจิกายน พ.ศ. 2464 – 25 ตุลาคม พ.ศ. 2553) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
ประจวบ ชนะภัย เกิดเมื่อวันที่ 19 พฤศจิกายน พ.ศ. 2464 สำเร็จการศึกษาชั้นมัธยมศึกษาปีที่ 8
การทำงาน.
ประจวบ เป็นเจ้าของและผู้จัดการห้างขายยาชนะฟาร์มาซี ในขณะเดียวกัน ประจวบ เคยทำงานเป็นพนักงานรักษาที่หลวง ของ กรมธนารักษ์ จังหวัดสงขลา และเป็นข้าราชการ ในกระทรวงมหาดไทย กระทรวงการคลัง และ กระทรวงอุตสาหกรรม ตามลำดับ
งานการเมือง.
ประจวบ ได้รับเลือกตั้งเป็นสมาชิกสภาผู้แทนราษฎรใน พ.ศ. 2512 ไม่สังกัดพรรคการเมือง ซึ่งได้รับเลือกตั้งในครั้งแรกและครั้งเดียว 
สมาชิกสภาผู้แทนราษฎร.
ประจวบ ชนะภัย ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
วอลเลย์บอลหญิงชิงแชมป์เอเชีย 1991

วอลเลย์บอลหญิงชิงแชมป์เอเชีย 1991  เป็นครั้งที่ 6 ของการแข่งขัน จัดขึ้นที่ กรุงเทพมหานคร, ประเทศไทย ระหว่างวันที่ 14–21 กันยายน พ.ศ. 2534 
อันดับการแข่งขัน.
<templatestyles src="Col-begin/styles.css"/>
มิโน

มิโน หรือ มิโนโอะ  เป็นนครที่ตั้งอยู่ทางทิศเหนือของจังหวัดโอซากะ ประเทศญี่ปุ่น อยู่ห่างจากใจกลางนครโอซากะประมาณ 15 กิโลเมตร สามารถเดินทางไปได้โดยรถไฟฮันกีว
มิโนยกฐานะเป็นเทศบาลนครเมื่อวันที่ 1 ธันวาคม ค.ศ. 1956 มีขนาดพื้นที่ทั้งสิ้น 47.90 ตารางกิโลเมตร และมีจำนวนประชากร ณ วันที่ 1 เมษายน ค.ศ. 2023 ประมาณ 137,036 คน
สถานที่ที่มีชื่อเสียงของนครมิโนคือ อุทยานแห่งชาติเมจิโนะโมริมิโน เป็นอุทยานแห่งชาติที่เก่าแก่ที่สุดแห่งหนึ่งของญี่ปุ่น มีลิงป่าอาศัยอยู่จำนวนมาก และมีน้ำตกมิโนที่มีชื่อเสียง ในช่วงฤดูใบไม้ร่วงนั้น น้ำตกมิโนเป็นแหล่งท่องเที่ยวที่นักท่องเที่ยวนิยมเดินทางมาชมใบไม้เปลี่ยนสี
นอกจากนี้ ร้านมิสเตอร์โดนัทยังได้มาเปิดสาขาแรกในญี่ปุ่นใกล้กับสถานีมิโนเมื่อปี 1971
วอลเลย์บอลหญิงชิงแชมป์เอเชีย 1995

วอลเลย์บอลหญิงชิงแชมป์เอเชีย 1995  เป็นครั้งที่ 8 การแข่งขัน จัดขึ้นที่ จังหวัดเชียงใหม่, ประเทศไทย ระหว่างวันที่ 25 กันยายน – 2 ตุลาคม พ.ศ. 2538
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงแชมป์เอเชีย 1993
รอบแรก.
กลุ่ม A.
 
อันดับการแข่งขัน.
<templatestyles src="Col-begin/styles.css"/>
ประณีต กลิ่นโกสุม

ร้อยตำรวจเอกประณีต กลิ่นโกสุม (??? - ???) อดีตสมาชิกสภาผู้แทนราษฎรจังหวัดสงขลา 1 สมัย 
งานการเมือง.
ร้อยตำรวจเอกประณีต ลงเลือกตั้งสมาชิกสภาผู้แทนราษฎรครั้งแรกในเดือนกุมภาพันธ์ พ.ศ. 2500 สังกัดพรรคเสรีมนังคศิลา ซึ่งได้รับเลือกตั้งในครั้งแรก และครั้งเดียว 
สมาชิกสภาผู้แทนราษฎร.
ร้อยตำรวจเอกประณีต กลิ่นโกสุม ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วอลเลย์บอลชายชิงแชมป์เอเชีย 1993

วอลเลย์บอลชายชิงแชมป์เอเชีย 1993  เป็นครั้งที่ 7 ของการแข่งขันวอลเลย์บอลชิงชนะเลิศแห่งเอเชีย, จัดขึ้นระหว่างวันที่ 11 – 19 กันยายน พ.ศ. 2536 (ค.ศ. 1993) ณ จังหวัดนครราชสีมา ประเทศไทย
อันดับการแข่งขัน.
<templatestyles src="Col-begin/styles.css"/>
โตนี นาดาล

อันโตเนียว "โตนี" นาดาล โอมาร์  เกิดวันที่ 21 กุมภาพันธ์ ค.ศ. 1961 ที่มานากอร์ มาจอร์กา เป็นผู้ฝึกสอนเทนนิสชาวสเปน รวมถึงเป็นทั้งลุงและผู้ฝึกสอนเทนนิสให้แก่ราฟาเอล นาดาล
รูปแบบการฝึกสอน.
โตนีได้ทำการฝึกราฟาเอลในสนามกับลูกเทนนิสที่คุณภาพไม่ค่อยดี เพียงเพื่อสอนราฟาเอลว่าชัยชนะหรือความพ่ายแพ้ไม่ได้เกี่ยวกับมาตรฐานของสนาม, ตาข่าย, แสง หรือลูกเบสบอล หากแต่มันเป็นเรื่องเกี่ยวกับเจตคติ, วินัย และทัศนคติ โตนีสอนให้รู้จักถึงการถ่อมตัว, มีอารมณ์ที่มั่นคง, ไม่เพ้อฝัน และมีความเพียรพยายาม โดยเขาได้ปลูกฝังค่านิยมและคุณลักษณะเหล่านี้ให้แก่ราฟาเอล ปรัชญาของเขาคือการฝึกฝนอย่างหนักและรู้จักปรับปรุงอยู่เสมอ
วรารัตน์ เทพโสธร

วรารัตน์ เทพโสธร (ชื่อเล่น: ติ๋ว) เป็นนักแสดงชาวไทย เกิดเมื่อวันที่ 24 มกราคม พ.ศ. 2505 เริ่มมีผลงานงานเมื่อปี 2524 - ปัจจุบัน มีผลงานภาพยนตร์เรื่องแรกเมื่อช่วงอายุ 19 ปีเรื่อง "เด็ดหนวดพ่อตา" แสดงคู่กับ มนตรี เจนอักษร กำกับโดย ไพโรจน์ สังวริบุตร
หลังจากนั้นก็มีผลงานทั้งละครโทรทัศน์ และภาพยนตร์มากมาย อาทิ ตลาดอารมณ์ (2526), เรือมนุษย์ (2529), เรือนซ่อนรัก (2553) เป็นต้น 
ปัจจุบัน วรารัตน์ เทพโสธร มีลูกสาว 2 คน ทำงานเป็นผู้จัดการโรงแรมรามาการ์เด้นส์ และยังแสดงละครอยู่หลายเรื่องด้วยกัน
ไอโฟน 5ซี

ไอโฟน 5ซี  เป็นสมาร์ตโฟนจอสัมผัส ที่ผลิตโดยบริษัท แอปเปิล มันเป็นหนึ่งในสองรุ่นต่อจาก ไอโฟน 5 คู่กับไอโฟน 5เอส ซึ่งแอปเปิลจัดงานเปิดตัวอย่างเป็นทางการเมื่อวันที่ 10 กันยายน พ.ศ. 2556 และจะเริ่มต้นการสั่งจองล่วงหน้าเมื่อ 13 กันยายน พ.ศ. 2556
โทชิโอะ ฮิราโนะ

ศาสตราจารย์ ดร. โทชิโอะ ฮิราโนะ (; โรมาจิ: "Hirano Toshio") เกิดเมื่อวันที่ 17 เมษายน ค.ศ. 1947 ในจังหวัดโอซากะ ประเทศญี่ปุ่น เป็นนักวิทยาศาสตร์ด้านวิทยาภูมิคุ้มกัน มีชื่อเสียงจากการค้นพบ interleukin-6 และวิธีการนำไปใช้รักษาโรค เคยดำรงตำแหน่งอธิการบดี คนที่ 17 แห่งมหาวิทยาลัยโอซากะ ตั้งแต่เดือนสิงหาคม ค.ศ. 2011 จนถึง ค.ศ. 2015
ฮิเดกิ ยูกาวะ

ฮิเดกิ ยูกาวะ (; โรมาจิ: "Yukawa Hideki") เกิดเมื่อวันที่ 23 มกราคม ค.ศ. 1907 เป็นนักวิทยาศาสตร์ สาขาฟิสิกส์เชิงทฤษฎีที่มีชื่อเสียงของญี่ปุ่น และเป็นชาวญี่ปุ่นคนแรกที่ได้รับรางวัลโนเบล
ประวัติ.
ยูกาวะ เกิดที่โตเกียว ประเทศญี่ปุ่น เติบโตที่เกียวโต และจบการศึกษาจากมหาวิทยาลัยเกียวโตในปี 1929 จากนั้น ทำหน้าที่เป็นอาจารย์ที่มหาวิทยาลัยเกียวโตเป็นเวลา 4 ปี โดยหลังจบการศึกษา ยูกาวะสนใจงานด้านฟิสิกส์เชิงทฤษฎี โดยเฉพาะฟิสิกส์อนุภาค จากนั้นในปี 1932 ยูกาวะแต่งงานกับซูมิ มีบุตรชาย 2 คนคือ ฮารูมิ กับ ทากาอากิ ในปี 1933 ยูกาวะย้ายมาดำรงตำแหน่งผู้ช่วยศาสตราจารย์ที่มหาวิทยาลัยโอซากะเมื่ออายุได้ 26 ปี
ในปี 1935 ยูกาวะเผยแพร่งานวิจัยเรื่องทฤษฎีของเมซอน ซึ่งอธิบายอันตรกิริยาระหว่างโปรตอนกับนิวตรอน และเป็นงานวิจัยชิ้นแนวหน้าในสมัยนั้น จากนั้นในปี 1940 ยูกาวะได้ย้ายไปดำรงตำแหน่งศาสตราจารย์ที่มหาวิทยาลัยเกียวโต และในปี 1949 ย้ายไปดำรงตำแหน่งศาสตราจารย์ประจำมหาวิทยาลัยโคลัมเบีย ประเทศสหรัฐ ซึ่งในปีเดียวกันนั้นเอง ยูกาวะได้รับรางวัลโนเบลสาขาฟิสิกส์ จากการที่นักวิทยาศาสตร์ค้นพบอนุภาคไพออนตรงตามที่ยูกาวะได้ทำนายไว้เมื่อปี 1947
ยูกาวะยังเป็นบรรณาธิการหนังสือเรื่อง Progress of Theoretical Physics และเผยแพร่หนังสือเรื่อง Introduction to Quantum Mechanics ในปี 1946 และ Introduction to the Theory of Elementary Particles ในปี 1948
ยูกาวะเกษียณอายุจากตำแหน่งศาสตราจารย์เกียรติคุณแห่งมหาวิทยาลัยเกียวโตในปี 1970 ก่อนจะเสียชีวิตที่บ้านในเขตซาเกียว เกียวโต เมื่อวันที่ 8 กันยายน ค.ศ. 1981 ด้วยโรคปอดอักเสบและหัวใจล้มเหลวในวัย 74 ปี สุสานของยูกาวะตั้งอยู่ที่เขตฮิงาชิยามะ นครเกียวโต
สมคิด นวลเปียน

สมคิด นวลเปียน (เกิด 20 กรกฎาคม พ.ศ. 2490) อดีตสมาชิกสภาผู้แทนราษฎรจังหวัดพัทลุง 3 สมัย
ประวัติ.
สมคิด เกิดเมื่อวันที่ 20 กรกฎาคม พ.ศ. 2490 ที่ตำบลชะรัด อำเภอกงหรา จังหวัดพัทลุง เป็นบุตรของนายสง นางขวัญ นวลเปียน ด้านครอบครัวสมรสกับฤทัย นวลเปียน (สกุลเดิม: จินดาพล) พี่สาวของเรวุฒิ จินดาพล มีบุตร 3 คน สำเร็จการศึกษาระดับปริญญาตรี การศึกษาบัณฑิต สาขาประวัติศาสตร์ จาก มหาวิทยาลัยศรีนครินทรวิโรฒ
ปัจจุบัน สมคิด ใช้ชีวิตอย่างสงบเรียบง่าย ณ อำเภอกงหรา จังหวัดพัทลุง บ้านเกิด
การทำงาน.
เริ่มเข้ารับราชการครูที่โรงเรียนบ้านไร่เหนือ เมื่อ พ.ศ. 2512 ต่อมาได้รับการแต่งตั้งให้รักษาการในตำแหน่งครูใหญ่เมื่อ พ.ศ. 2515 – 2517 และได้เลื่อนตำแหน่งเป็นอาจารย์ใหญ่ในปี พ.ศ. 2527 จนกระทั่งได้รับการแต่งตั้งให้เป็นอาจารย์ใหญ่โรงเรียนวัดเขาวงก์ อำเภอกงหรา ก่อนที่จะลาออกจากราชการ เมื่อ พ.ศ. 2531
งานการเขียน.
นอกจากรับราชการครูแล้ว สมคิดยังมีผลงานการเขียนเรื่องสั้นและบทกวีออกพิมพ์เผยแพร่อยู่เสมอ ทั้งนี้ในปี 2528 สมคิด ได้ส่งบทกวีชื่อ "พระเจ้าของต้อยติ่ง" ไปประกวดบทกวีขนาดยาวในปีเยาวชนสากลของสำนักงานส่งเสริมเยาวชนแห่งชาติ (สยช.) ได้รับรางวัลดีเด่น อีกด้วย
งานการเมือง.
สมคิด ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2531 สังกัดพรรคประชาธิปัตย์ แต่ได้รับเลือกตั้งครั้งแรกในเดือนกันยายน พ.ศ. 2535 และได้รับเลือกติดต่อกันจนถึง พ.ศ. 2539 ก่อนที่จะวางมือทางการเมือง เนื่องจากปัญหาสุขภาพ
สมาชิกสภาผู้แทนราษฎร.
สมคิด นวลเปียน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อภิชาต การิกาญจน์

อภิชาต การิกาญจน์ (เกิด 19 มีนาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครศรีธรรมราช และอดีตประธานคณะกรรมาธิการการศึกษา ในสภาผู้แทนราษฎรไทย ชุดที่ 23
ประวัติ.
อภิชาต เกิดเมื่อวันที่ 19 มีนาคม พ.ศ. 2497 สำเร็จการศึกษาชั้นประถมศึกษา และมัธยมศึกษา จากโรงเรียนสามเสนวิทยาลัย สำเร็จการศึกษาระดับ ป.กศ.สูง จากวิทยาลัยครูบ้านสมเด็จเจ้าพระยา ระดับปริญญาตรี จากมหาวิทยาลัยศรีนครินทรวิโรฒ ระดับปริญญาโท จากคณะสังคมวิทยาและมานุษยวิทยา มหาวิทยาลัยธรรมศาสตร์ และปริญญาเอก สาขาพัฒนาศึกษาศาสตร์ จากมหาวิทยาลัยศรีนครินทรวิโรฒ
งานการเมือง.
อภิชาต ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาไม่ได้รับเลือกตั้ง แต่หลังจากนั้นตั้งแต่การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เขาได้รับเลือกตั้งมาโดยตลอด ซึ่งเขาไม่เคยย้ายไปสังกัดพรรคการเมืองอื่น
กระทั่งในปี พ.ศ. 2550 เขาได้รับการแต่งตั้งเป็นประธานคณะกรรมาธิการการศึกษา ในสภาผู้แทนราษฎรไทย ชุดที่ 23
แร้งคอนดอร์แอนดีส

แร้งคอนดอร์แอนดีส (ชื่อวิทยาศาสตร์: "Vultur gryphus") นกล่าเหยื่อขนาดใหญ่จำพวกแร้ง จัดเป็นแร้งโลกใหม่ (Cathartidae) ชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Vultur"
แร้งคอนดอร์แอนดีส จัดเป็นแร้งที่มีขนาดใหญ่ที่สุดในโลก จึงจัดเป็นนกล่าเหยื่อที่มีขนาดใหญ่ที่สุดในโลกด้วย และนับเป็นหนึ่งในนกที่บินได้ที่มีช่วงปีกกว้างที่สุดในโลก รองมาจากนกอัลบาทรอส เพราะมีช่วงปีกกางได้กว้างถึง 3 เมตร ขณะที่มีลำตัวยาว 1.2 เมตร และมีน้ำหนักตัวประมาณ 14 กิโลกรัม เมื่อโตเต็มที่ และถือเป็นนกที่มีขนาดใหญ่ที่สุดที่พบได้ในทวีปอเมริกาใต้ด้วย 
แร้งคอนดอร์แอนดีส มีความแตกต่างระหว่างเพศที่เห็นได้ชัด คือ ตัวผู้จะมีหงอนสีแดงสดและเหนียงยานต่าง ๆ ที่บนหัวและใต้คางหรือหลังหัวที่โล้นเลี่ยนปราศจากขน ซึ่งเหนียงเหล่านี้เป็นเสมือนสัญลักษณ์บอกถึงความสง่างามและแข็งแกร่งของนกตัวผู้ ขณะที่ตัวเมียจะไม่มีลักษณะดังกล่าว
มีพฤติกรรมอาศัยอยู่รวมกันเป็นฝูงใหญ่ ในแถบเทือกเขาแอนดีสและที่ราบสูงปาตาโกเนีย ในทวีปอเมริกาใต้ โดยอาศัยและทำรังบนหน้าผาสูงในระดับนับร้อยหรือพันเมตรจากพื้นดิน มีระดับการบินที่สูงจากพื้นดิน ขณะที่สายตาก็สอดส่องมองหาอาหาร ซึ่งได้แก่ ซากสัตว์ต่าง ๆ ที่ตายบนพื้นดิน เมื่อพบเจอซากสัตว์ แร้งคอนดอร์แอนดีสมักจะได้สิทธิกินซากก่อนนกหรือแร้งโลกใหม่ชนิดอื่น ๆ เนื่องจากเป็นนกที่มีขนาดใหญ่ ขณะที่แร้งคอนดอร์แอนดีสด้วยกันตัวอื่น ๆ แม้จะเจอซากสัตว์เหมือนกัน อาจมีการแย่งกินกันบ้าง แต่ก็ไม่รุนแรงเหมือนแร้งโลกเก่า (Aegypiinae) และนกตัวผู้จะได้รับสิทธิให้กินก่อน ต่อจากนั้นก็จะตามมาด้วยนกตัวเมีย และนกวัยรุ่นหรือนกวัยอ่อน ซึ่งในนกวัยรุ่นอาจมีการดึงแย่งเศษซากชิ้นส่วนกันด้วย
แร้งคอนดอร์แอนดีสเป็นนกที่มีอายุยืน อาจมีอายุได้ถึง 50-60 ปี เป็นนกที่จับคู่แบบคู่เดียวตลอดทั้งชีวิต ทำรังบนหน้าผาสูง โดยวางไข่เพียงครั้งละ 1 ฟอง พ่อแม่นกจะช่วยกันเลี้ยงลูกนานถึง 2 ปี เมื่อลูกนกฝึกบินจะเป็นพ่อและแม่นกที่ช่วยสอนลูก
แร้งคอนดอร์แอนดีส มีการอพยพย้ายถิ่นไปในสหรัฐอเมริกาและอเมริกากลางเช่นเดียวกับแร้งโลกใหม่ชนิดอื่น ๆ โดยจะบินอพยพไปพร้อม ๆ กันเป็นฝูงใหญ่ โดยมีการแวะพักในระหว่างทาง แร้งคอนดอร์แอนดีส เกือยจะสูญพันธุ์ไปจากธรรมชาติเมื่อปี ค.ศ. 1985 เมื่อนักสำรวจพบเจอนกเพียง 5 ตัวเท่านั้นในธรรมชาติ และได้ทำการเพาะขยายพันธุ์ เพื่ออนุรักษ์เผ่าพันธุ์เอาไว้ 
ปัญหาปัจจุบันของแร้งคอนดอร์แอนดีส รวมถึงแร้งชนิดอื่น ๆ คือ การกินซากสัตว์ที่ปนเปื้อนด้วยสารเคมีต่าง ๆ ที่ทำให้นกตายได้ในภายหลัง ทำให้ในบางพื้นที่ เช่น ชานกรุงซานเตียโก เมืองหลวงของประเทศชิลี ทางเทศบาลจะคัดแยกขยะที่สามารถเป็นอาหารของแร้งได้ แยกไว้ต่างหากในกองขยะที่รอการกำจัดทิ้ง เพื่อให้เป็นอาหารของแร้งคอนดอร์แอนดีส รวมถึงนกกินซากชนิดอื่น ๆ ด้วย เพื่อไม่ให้กินอาหารที่ปนเปื้อนด้วยสารเคมี
สมาคมนักเรียนไทยในประเทศญี่ปุ่น ในพระบรมราชูปถัมภ์

สมาคมนักเรียนไทยในประเทศญี่ปุ่น ในพระบรมราชูปถัมภ์  หรือ สนทญ. (TSAJ) เป็นสมาคมนักเรียนและนักศึกษาไทยที่กำลังศึกษาอยู่ในประเทศญี่ปุ่น จัดตั้งขึ้นเพื่อเสริมสร้างความสามัคคีและส่งเสริมความสัมพันธ์ภายในกลุ่มนักเรียนและนักศึกษา กับทั้งกระชับความสัมพันธ์กับข้าราชการและคนไทยที่พำนักอยู่ในประเทศญี่ปุ่น
ประวัติ.
นักเรียนไทยรุ่นแรกที่ศึกษาในประเทศญี่ปุ่นได้รับทุนเล่าเรียนหลวงของสมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อ พ.ศ. 2445 และได้ชุมนุมกันทำกิจกรรมสืบเนื่องมาจน พ.ศ. 2482 ได้จัดตั้งสมาคมและจดทะเบียนโดยใช้ชื่อว่า "สมาคมนักเรียนไทยในประเทศญี่ปุ่น" มีวัตถุประสงค์หลักเพื่อส่งเสริมความสามัคคีและกิจกรรมที่เป็นประโยชน์ร่วมกันของนักเรียนและนักศึกษาไทยในประเทศญี่ปุ่น ตลอดจนส่งเสริมความสัมพันธ์ระหว่างนักเรียน นักศึกษา ข้าราชการ และคนไทยที่พำนักอยู่ในประเทศนั้นในเดือนเมษายน พ.ศ. 2482 พระบาทสมเด็จพระปรเมนทรมหาอานันทมหิดล พระอัฐมรามาธิบดินทรทรงรับสมาคมไว้ในพระบรมราชูปถัมภ์ สมาคมจึงเปลี่ยนชื่อเป็น "สมาคมนักเรียนไทยในประเทศญี่ปุ่น ในพระบรมราชูปถัมภ์" 
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เคยมีพระบรมราโชวาท พระราชทานแก่สมาคมนักเรียนไทยในประเทศญี่ปุ่นฯ เมื่อวันที่ 27 กุมภาพันธ์ พ.ศ. 2537 ว่า
"ผู้ที่จะรักษาความเป็นไทยได้มั่นคงที่สุด ดี และเหมาะสมที่สุด ไม่มีใครอื่นนอกจากคนไทย เพราะฉะนั้น ไม่ว่าจะอยู่ ณ แห่งใด คนไทยมีหน้าที่ต้องรักษาความเป็นไทย เสมอ"
การดำเนินงาน.
สมาคมดำเนินโครงการหลายอย่างที่เป็นประโยชน์ด้านวิชาการ เช่น งานประชุมวิชาการนานาชาติ แนะแนวการศึกษา และรวบรวมบทคัดย่องานวิจัย รวมถึงประโยชน์ด้านสังคม เช่น แข่งขันกีฬานักเรียนไทย กองทุนการศึกษาเพื่อเด็กไทยในชนบท และด้านวัฒนธรรม เช่น งานสงกรานต์ และงานลอยกระทง
เทศบาลตำบลกะทูน

เทศบาลตำบลกะทูน ตำบลกะทูน กระทรวงมหาดไทยได้ประกาศยกฐานะสภาตำบลกะทูน เป็นองค์การบริหารส่วนตำบลกะทูน โดยประกาศในราชกิจจานุเบกษา ลงวันที่ 25 ธันวาคม 2539 ปัจจุบันเทศบาลตำบลกะทูนมีอาณาเขตครอบคลุมพื้นที่ทั้งตำบล ประกอบด้วย 8 หมู่บ้าน ได้แก่ หมู่ 1 บ้านกะทูน หมู่ 2 บ้านนางเอื้อย หมู่ 3 บ้านนายูง หมู่ 4 บ้านปากจัง หมู่ 5 บ้านห้วทรายขาว หมู่ 6 บ้านกะทูนใต้ หมู่ 7 บ้านห้วยกลาง หมู่ 8 บ้านห้วยช่อง 
ประวัติ.
แต่เดิม ตำบลกะทูนและพิปูน ปกครอง เป็นแขวง มีอยู่ 2 แขวง คือ 1. แขวงกะทูน, 2. แขวงพิปูน มีหัวหน้าปกครองเรียกว่า นายแขวง เป็นหัวหน้าปกครอง ดูแลรับผิดชอบ เท่าที่สืบทราบ ปรากฏดังนี้ 1. แขวงกะทูน ได้แก่
ขุนเทพอักษร เป็น นายแขวง (ต้นตระกูลลาชโรจน์) และ นายกล่อม ยังไม่ใช้นามสกุล (บุตรขุนเทพอักษร) ต่อมาทางราชการได้เปลี่ยนแปลงยกเลิกคำว่า " แขวง" มาใช้คำว่า "ตำบล " แทน คือ ตำบลกะทูน ตำบลพิปูน และเปลี่ยนตำแหน่งคำว่า " นายแขวง" มาเป็น " กำนัน" แทน พ.ศ. 2515 กรมการปกครอง กระทรวงมหาดไทย ได้ยกฐานะ ตำบลกะทูน ตำบลพิปูน เป็นกิ่ง อำเภอ แยกจากอำเภอฉวางได้แบ่งแยกตำบลเพิ่มขึ้น โดยแยกตำบลกะทูนออก เป็น
ตำบลเขาพระ 1 ตำบล และ แยกตำบลพิปูน ออกเป็นตำบลยางค้อม รวม 4 ตำบล และต่อมาได้แยกตำบลพิปูน เป็นตำบลควนกลาง อีก 1 ตำบล รวมทั้งสิ้น 5 ตำบล ได้แก่ 1. ตำบลกะทูน มี 8 หมู่บ้าน หมู่ที่ 6 และ หมู่ที่ 8 เป็นหมู่บ้านแผ่นดินธรรม แผ่นดินทอง 
ภูมิศาสตร์.
เทศบาลตำบลกะทูน ตั้งอยู่ทางทิศตะวันตกขอตัวเมืองนครศรีธรรมราช
สภาพทั่วไป.
มีลักษณะเป็นที่ราบเชิงเขาและที่ราบริมแม่น้ำ มีแม่น้ำสายหลัก คือ แม่น้ำตาปี คั้นระหว่างตำบลกะทูนและตำบลควนกลาง และมีลำคลอง 2 สาย คือ คลองกะทูน และคลองดินแดง ลักษณะอาการศเป็นแบบร้อนชื้น ลักษณะภูมิอากาศทั่วไป ของตำบลกะทูน อำเภอพิปูน จังหวัดนครศรีธรรมราช มี 2 ฤดูกาล ฤดูร้อน ตั้งแต่เดือ กุมภาพันธ์ - เมษายน มีอากาศค่อนข้างร้อนตลอดฤดูกาล และอาจจะมีฝนตกบ้างเล็กน้อย ในช่วงเดือน ตุลาคม ถึง มกราคม ได้รับอิทธิพลจากลมมรสุมตะวันออกเฉียงเหนือ ทำให้ฝนตกหนัก ทางฝั่งตะวันออก มีปริมาณฝนหนาแน่น
การแบ่งพื้นที่.
เทศบาลตำบลกะทูนประกอบด้วย 8 ชุมชน ดังนี้
แร้งโลกใหม่

แร้งโลกใหม่  เป็นวงศ์ของนกล่าเหยื่อขนาดใหญ่ ในวงศ์ Cathartidae 
โดยนกในวงศ์นี้จะพบแพร่กระจายพันธุ์เฉพาะซีกโลกที่เรียกว่า "โลกใหม่" เท่านั้น คือ ทวีปอเมริกา ทั้ง อเมริกาเหนือ, อเมริกากลาง และอเมริกาใต้
แร้งโลกใหม่ เป็นนกที่กินซากสัตว์เป็นอาหารเช่นเดียวกับแร้งโลกเก่า (Aegypiinae) ที่พบในทวีปเอเชีย, แอฟริกา และบางส่วนของยุโรป แต่ทว่ามีลักษณะหลายประการที่แตกต่างกัน คือ แร้งโลกใหม่ในหลายชนิดจะหาอาหารด้วยการใช้ประสาทการดมกลิ่นแทนที่จะการมองเห็น เช่นเดียวกับแร้งโลก หรือนกล่าเหยื่อจำพวกอื่น ๆ และทำให้การจัดอันดับของแร้งโลกใหม่นั้นไม่มีข้อยุติ โดยบางข้อมูลจะจัดให้อยู่ในอันดับ Accipitriformes เช่นเดียวกับนกล่าเหยื่อจำพวกอื่น แต่ในบางข้อมูลก็จัดให้อยู่ในอันดับ Ciconiiformes อันเป็นอันดับเดียวกับพวกนกกระสา โดยเชื่อว่ามีวิวัฒนาการมาจากนกกระสา หรือกระทั่งอยู่ในอันดับ Cathartiformes ซึ่งเป็นอันดับของตนเองไปเลยก็มี
ศรายุทธ ชะนะกุล

ศรายุทธ ชะนะกุล (9 กันยายน พ.ศ. 2490 – 31 สิงหาคม พ.ศ. 2524) อดีตสมาชิกสภาผู้แทนราษฎรจังหวัดชัยนาท 2 สมัย
ประวัติ.
ศรายุทธ เกิดเมื่อวันที่ 9 กันยายน พ.ศ. 2490 สำเร็จการศึกษาระดับมัธยมศึกษาปีที่ 5 สมรสกับ ร้อยเอก ทันตแพทย์หญิง ศิริยา ชะนะกุล มีบุตร-ธิดา 4 คน เป็นหญิง 3 คน ชาย 1 คน
ศรายุทธ ถึงแก่อนิจกรรมจากการถูกลอบยิงด้วยอาวุธสงครามที่รถยนต์ส่วนตัวพร้อมกับภรรยาที่นั่งมาด้วยกัน ที่บริเวณปากซอยพิชิต ถนนเจริญกรุง ระหว่างสี่แยกถนนอุณากรรณและสี่แยกสามยอด เมื่อวันที่ 31 สิงหาคม พ.ศ. 2524 สิริอายุ 33 ปี
งานการเมือง.
ศรายุทธ ได้รับเลือกตั้งสมาชิกสภาผู้แทนราษฎรจังหวัดชัยนาท ในการเลือกตั้ง พ.ศ. 2519 และได้รับเลือกติดต่อกัน จนถึง พ.ศ. 2522 รวม 2 สมัย
สมาชิกสภาผู้แทนราษฎร.
ศรายุทธ ชะนะกุล ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ซอ อิน-กุก

ซอ อิน-กุก (เกิด 23 ตุลาคม ค.ศ. 1987) เป็นนักร้อง นักแต่งเพลง และนักแสดงชาวเกาหลีใต้ เขาเริ่มต้นอาชีพการร้องเพลงหลังจากชนะรายการเรียลลิตี้โชว์ความสามารถ "Superstar K" ในปี 2009 และประสบความสำเร็จด้านการแสดงในเรื่อง "ย้อนรอยรัก 1997" (2012) ตั้งแต่นั้นเป็นต้นมาเขาได้แสดงในละครโทรทัศน์เรื่อง "ไฮสกูลคิงออฟแซฟวี" (2014), "อัจฉริยะพลิกปมปริศนา" (2015), "สควอด 38" (2016), "ชอปปิง คิง หลุย" (2016), "เดอะสไมล์แฮสเลฟท์ยัวร์อายส์" (2018), "รักร้ายๆของนายหายนะ" (2021) และ "คาเฟ่ลับจับผู้ร้าย" (2022).
ประวัติ.
ซอ อิน กุก เกิดในอุลซัน มาจากครอบครัวที่ยากจนที่เก็บขยะรีไซเคิลขาย อินกุกเริ่มต้นความฝันการเป็นนักร้อง ตั้งแต่อายุ10 ปี หลังที่เขาได้ฟังเพลงของ คิม จ็อง มิน ทำให้ได้เกิดแรงบันดาลใจ ที่ได้มาเป็นนักร้อง
อาชีพ.
2012 เรื่องของละคร และ Reply 1997.
อินกุก ได้เป็นส่วนหนึ่งของละคร พื้นบ้าน jukebox musical "Gwanghwamun Love Song" จากเขาก็ได้มีส่วนหนึ่งการแสดงส่วนหนึ่งบนหน้าจอการสนับสนุนของเคบีเอสในเรื่อง"รักเธอไม่รู้ลืม"หลังจากนั้นอาชีพในญี่ปุ่นของเขาก็เซ็นสัญญากับต้นสังกัดที่ประเทศญี่ปุ่น และเรื่องของละครย้อนรอยรัก 1997 เป็นละครที่ฮิตมาก แนวละครยุคปี 80-90 เป็นความรักที่เพื่อนไม่สามารถสมหวังในความรักได้พร้อมทั้งได้รางวัล และก็ได้กระแสตอบรับจากนักวิจารณ์ และเรื่องนี้เขาแสดงร่วมกับช็อง อึน-จี
ศุภรัตน์ ควัฒน์กุล

ศุภรัตน์ ควัฒน์กุล (16 มกราคม พ.ศ. 2495 – 21 มกราคม พ.ศ. 2565) ข้าราชพลเรือนชาวไทย และอดีตปลัดกระทรวงการคลัง อดีตอธิบดีกรมสรรพากร และผู้อำนวยการสำนักงานเศรษฐกิจการคลัง
ประวัติ.
นายศุภรัตน์ ควัฒน์กุลเป็นบุตรของนายแก้ว และนางเฉลียว ควัฒน์กุล มีพี่น้องทั้งหมด 8 คน โดย นายศุภรัตน์ ควัฒน์กุล เป็นคนที่ 3 ปัจจุบันสมรสกับนางดารารัตน์ ควัฒน์กุล มีบุตรชาย 1 คน
การเสียชีวิต.
ศุภรัตน์ถึงแก่อนิจกรรมเมื่อวันที่ 21 มกราคม พ.ศ. 2565 เวลา 01.00 น. หลังเข้ารับการรักษาตัวด้วยโรคมะเร็งลำไส้ที่โรงพยาบาลกรุงเทพ
การพ้นจากตำแหน่งราชการ.
เมื่อวันที่ 14 มกราคม พ.ศ. 2551 คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลนายศุภรัตน์เป็นเจ้าพนักงานปฏิบัติหน้าที่โดยมิชอบ ยังมีมูลความผิดวินัยร้ายแรง ฐานทุจริตต่อหน้าที่ราชการ สมัยดำรงตำแหน่งอธิบดีกรมสรรพากร กรณีแต่งตั้งรองอธิบดีกรมสรรพากร เหตุเกิดสมัย พ.ศ. 2543 – 2544 จึงมีมติให้ส่งรายงานไปยังผู้บังคับบัญชาเพื่อลงโทษทางวินัย และไปยังอัยการสูงสุด เพื่อดำเนินคดีอาญากับผู้ถูกกล่าวหาต่อไป กระทั่งวันที่ 18 พฤษภาคม พ.ศ. 2552 อ.ก.พ.มีมติลงโทษไล่ออกนายศุภรัตน์ ตามที่ ป.ป.ช.ชี้มูลความผิด ต่อมาได้มีการอุทธรณ์ส่งผลให้นายศุภรัตน์ ควัฒน์กุล ไม่ถูกไล่ออก ปลดออกจากราชการ แต่เป็นการลาออกจากราชการโดยมีผลในวันที่ 30 กันยายน พ.ศ. 2552
ทศพล สังขทรัพย์

ทศพล สังขทรัพย์ (เกิด 11 มกราคม พ.ศ. 2499) อดีตสมาชิกสภาผู้แทนราษฎรจังหวัดเลย 7 สมัย
ประวัติ.
นายทศพล สังขทรัพย์ เกิดเมื่อวันที่ 11 มกราคม พ.ศ. 2499 เป็นบุตรของพันตำรวจเอกกฤช สังขทรัพย์ และ นางสมบูรณ์ สังขทรัพย์ สำเร็จการศึกษาระดับปริญญาตรี ศิลปศาสตรบัณฑิต สาขาการจัดการทั่วไป จาก สถาบันราชภัฏเพชรบุรีวิทยาลงกรณ์ สมรสกับนางพัฒนา สังขทรัพย์ อดีตสมาชิกสภาผู้แทนราษฎรจังหวัดเลย มีบุตรชาย 2 คน
งานการเมือง.
ทศพล เคยทำงานเป็นพนักงานการไฟฟ้าส่วนภูมิภาค ก่อนที่จะลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรก ใน พ.ศ. 2524 สังกัดพรรคชาติไทย แทนบิดา ที่เสียชีวิตจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524 ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2548 รวม 7 สมัย 
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
ในปี พ.ศ. 2555 ทศพลได้สมัครเข้าร่วมงานกับพรรคภูมิใจไทย ซึ่งภรรยาของเขาได้เข้าร่วมงานกับพรรคภูมิใจไทยไปก่อนหน้านั้น และเขาลงสมัครรับเลือกตั้ง ส.ส.เลย ในการเลือกตั้ง พ.ศ. 2562 แต่ไม่ได้รับเลือกตั้ง
สมาชิกสภาผู้แทนราษฎร.
ทศพล สังขทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
ด้านธุรกิจ.
ทศพล สังขทรัพย์ ทำธุรกิจโรงไฟฟ้าจากพลังงานขยะ ในชื่อบริษัท ภูมิพัฒนา จำกัด ซึ่งเปิดกิจการในปี 2557
บุญส่ง สมใจ

บุญส่ง สมใจ (11 กันยายน พ.ศ. 2472 – 3 กุมภาพันธ์ พ.ศ. 2557) อดีตรัฐมนตรีว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดปราจีนบุรี 9 สมัย
ประวัติ.
บุญส่ง สมใจ เกิดเมื่อวันที่ 11 กันยายน พ.ศ. 2472 เป็นบุตรของนายสายหยุด กับ นางวิง สมใจ สำเร็จการศึกษาชั้นมัธยมศึกษาตอนปลาย จาก โรงเรียนปราจิณราษฎรอำรุง สมรสกับ นางยุพิน สมใจ มีธิดา 4 คน คือ นางกัญญา คูหาเปรมกิจ, ดร.เขมา สมใจ, นางปภาดา แก่นสาร และ นางพนารักษ์ ทั่งทอง
งานการเมือง.
บุญส่ง เคยดำรงตำแหน่งเป็นนายกเทศมนตรีเทศบาลเมืองปราจีนบุรี ต่อมาได้รับเลือกตั้งเป็นสมาชิกสภาผู้แทนราษฎรจังหวัดปราจีนบุรี ครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง พ.ศ. 2538 รวม 9 สมัย 
บุญส่ง ได้รับแต่งตั้งเป็นเลขานุการรัฐมนตรีว่าการกระทรวงเกษตรและสหกรณ์ (ทวิช กลิ่นประทม) ในปี พ.ศ. 2518 และได้รับโปรดเกล้าฯ แต่งตั้งให้เป็น รัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2519 ในรัฐบาลหม่อมราชวงศ์คึกฤทธิ์ ปราโมช (ครม.36)
สมาชิกสภาผู้แทนราษฎร.
บุญส่ง สมใจ ได้รับการเลือกตั้งเป็นสมาชิกสภาผู้แทนราษฎรมาแล้ว 9 สมัย คือ
ถึงแก่อนิจกรรม.
บุญส่ง สมใจ ถึงแก่อนิจกรรมเมื่อวันที่ 3 กุมภาพันธ์ พ.ศ. 2557
เจ2 ลีก

เจ2 ลีก (; โรมาจิ: "J2 Rīgu ทับศัพท์จาก J2-League") เป็นลีกดิวิชัน 2 ของลีกฟุตบอลอาชีพญี่ปุ่น  โดยลีกระดับที่ 1 คือ เจ1 ลีก
ฤดูกาล 2025.
<noinclude>
อากิระ นิชิโนะ

อากิระ นิชิโนะ (; โรมาจิ: "Nishino Akira"; เกิด 7 เมษายน ค.ศ. 1955) เป็นอดีตนักฟุตบอลและผู้จัดการทีมชาวญี่ปุ่น และเป็นอดีตหัวหน้าผู้ฝึกสอนของทีมฟุตบอลทีมชาติไทยทั้งชุดใหญ่และรุ่นอายุไม่เกิน 23 ปี ก่อนหน้านี้นิชิโนะก็เคยเป็นผู้จัดการทีมฟุตบอลให้กับสโมสรวิสเซล โคเบะ เคยเป็นโค้ชให้กับทีมชาติญี่ปุ่นเข้าแข่งขันโอลิมปิกฤดูร้อน 1996 นิชิโนะเป็นโค้ชคนแรกที่สร้างประวัติศาสตร์พากัมบะ โอซากะคว้าแชมป์ 4 รายการ คือ แชมป์เอเอฟซี แชมเปียนส์ลีก ในปี 2008 ครองถ้วยจักรพรรดิสองสมัยในปี 2008 และ 2009 แชมป์เจลีกในปี 2005 และแชมป์เจลีกคัพสองครั้งในปี 1999 และ 2007
สากล ม่วงศิริ

สากล ม่วงศิริ (เกิด 16 พฤษภาคม พ.ศ. 2514) เป็นนักการเมืองชาวไทย อดีตผู้ช่วยรัฐมนตรีประจํากระทรวงพัฒนาสังคมและความมั่นคงของมนุษย์ ในรัฐบาลพลเอก ประยุทธ์ จันทร์โอชา อดีตสมาชิกสภาผู้แทนราษฎรกรุงเทพมหานคร 4 สมัย ปัจจุบันสังกัดพรรคเพื่อไทย
ประวัติ.
สากล เกิดเมื่อวันที่ 16 พฤษภาคม พ.ศ. 2514 เป็นบุตรของนายประเสริฐ นางรัตนา ม่วงศิริ เป็นน้องชายพลตำรวจตรี สามารถ ม่วงศิริ 
สำเร็จการศึกษานิติศาสตรบัณฑิต จากมหาวิทยาลัยกรุงเทพ ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง
งานการเมือง.
สากล ลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2544 สังกัดพรรคไทยรักไทย ซึ่งได้รับเลือกตั้งในครั้งดังกล่าว และได้รับเลือกติดต่อกันมาจนถึง พ.ศ. 2554 รวม 4 สมัย
ในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2562 และพ.ศ. 2566 ลงสมัครรับเลือกตั้งสังกัดพรรคประชาธิปัตย์ แต่ไม่ได้รับเลือก 
สมาชิกสภาผู้แทนราษฎร.
สากล ม่วงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เอื้อน ณ สงขลา

เอื้อน ณ สงขลา (16 เมษายน พ.ศ. 2446 — 26 มีนาคม พ.ศ. 2501) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
นายเอื้อน ณ สงขลา เกิดเมื่อวันที่ 16 เมษายน พ.ศ. 2446 เป็นบุตรของหลวงอุดมภักดี (ทับ ณ สงขลา) กับ นางเยื้อน ณ สงขลา สำเร็จการศึกษาชั้นมัธยมศึกษาปีที่ 8 จากโรงเรียนกรุงเทพคริสเตียนวิทยาลัย ต่อมาได้เข้าศึกษาที่โรงเรียนนายร้อยทหารบก และ ศึกษาต่อจนจบระดับปริญญาตรี ธรรมศาสตร์บัณฑิต จากมหาวิทยาลัยธรรมศาสตร์และการเมือง 
เอื้อน สมรสกับนางชิต ณ สงขลา มีบุตร-ธิดา 4 คน โดยบุตรคนที่สาม ซึ่งเป็นบุตรชายคนเดียว คือ นายจุมพล ณ สงขลา อดีตตุลาการศาลรัฐธรรมนูญ
เอื้อน เสียชีวิตด้วยโรคมะเร็งตับ เมื่อวันที่ 26 มีนาคม พ.ศ. 2501 สิริอายุรวม 54 ปี
การทำงาน.
เอื้อน รับราชการในสังกัดราชบัณฑิตสภา เมื่อ พ.ศ. 2470 ถึง พ.ศ. 2477 จากนั้นจึงย้ายมาสังกัดในกรมเกษตรและการประมง ใน พ.ศ. 2478 ถึง พ.ศ. 2480 ก่อนที่จะลาออกจากราชการเพื่อไปลงสมัครเป็นสมาชิกสภาผู้แทนราษฎร ในปีเดียวกัน
เมื่อพ้นสภาพจากการเป็น ส.ส. แล้ว จึงกลับเข้ารับราชการอีกครั้ง ตั้งแต่ พ.ศ. 2482 เป็นต้นมา โดยมาสังกัดกรมสหกรณ์ จนถึงวาระสุดท้ายของชีวิต
งานการเมือง.
เอื้อน ลงสมัครรับเลือกตั้งสมาชิกสภาผู้แทนราษฎรใน พ.ศ. 2480 ซึ่งได้รับเลือกตั้งในครั้งแรก และครั้งเดียว
สมาชิกสภาผู้แทนราษฎร.
เอื้อน ณ สงขลา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
กล่อม สระโพธิกุล

นายกล่อม สระโพธิกุล (??? - 8 ธันวาคม พ.ศ. 2480) อดีตสมาชิกสภาผู้แทนราษฎรจังหวัดสงขลา 1 สมัย 
ประวัติ.
กล่อม สระโพธิกุล เสียชีวิต ณ โรงแรมแห่งหนึ่ง บริเวณย่านหัวลำโพง เมื่อวันที่ 8 ธันวาคม พ.ศ. 2480 
งานการเมือง.
กล่อม ลงเลือกตั้งสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งในครั้งแรก และครั้งเดียว
สมาชิกสภาผู้แทนราษฎร.
กล่อม สระโพธิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
นิสสัย โรจนะหัสดิน

นายนิสสัย โรจนะหัสดิน (7 กรกฎาคม พ.ศ. 2449 - 30 ตุลาคม พ.ศ. 2530) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
นายนิสสัย โรจนะหัสดิน เป็นบุตรของ หลวงมหานุภาพปราบสงคราม (ผ่อง โรจนะหัสดิน) กับ นางจิ๋ว โรจนะหัสดิน สมรสกับ นางปทุม ณ สงขลา, นางเพลินพิศ มานิตกุล, นางวิลาส จันทพันธุ์, และ นางปราณี ศรีทองเชื้อ มีบุตร-ธิดา รวม 10 คน 
งานการเมือง.
นิสสัย ลงเลือกตั้งสมาชิกสภาผู้แทนราษฎรครั้งแรกใน พ.ศ. 2489 และได้รับเลือกตั้งในครั้งแรก และครั้งเดียว
สมาชิกสภาผู้แทนราษฎร.
นิสสัย โรจนะหัสดิน ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ผัง จี๋ (ราชวงศ์ซ่ง)

ผัง จี๋ (เกิด ค.ศ. 988 เฉิงอู่; ตาย ค.ศ. 1063 ไคเฟิง) เป็นข้าราชการชาวจีนในราชวงศ์ซ่งเหนือ ดำรงตำแหน่งอัครมหาเสนาบดี ตั้งแต่ ค.ศ. 1051 ถึง ค.ศ. 1053 ตรงกับรัชสมัยพระเจ้าเหรินจง
ในประวัติศาสตร์.
ผัง จี๋ เกิดในครอบครัวข้าราชการ สอบเป็นบัณฑิตชั้นหนึ่งได้ใน ค.ศ. 1015 เวลานั้น อาณาจักรเซี่ยตะวันตกเข้าชิงเมืองหลายเมืองจากแผ่นดินซ่ง ผัง จี๋ ได้รับแต่งตั้งให้เป็นเจ้าเมืองหยั่นโจว (Yanzhou) ซึ่งปัจจุบันอยู่ในมณฑลซานซี ผัง จี๋ สร้างชื่อเสียงจากการอบรมบ่มเพาะวินัยในกองทัพ และลงโทษผู้ละเมิดวินัยโดยไม่ไว้หน้า ครั้น ค.ศ. 1045 ผัง จี๋ ได้รับการเรียกตัวจากแนวหน้าเข้าสู่เมืองไคเฟิงซึ่งเป็นพระนครในขณะนั้นเพื่อดำรงตำแหน่งหลายตำแหน่ง จนได้เลื่อนเป็นอัครมหาเสนาบดีใน ค.ศ. 1051
ใน ค.ศ. 1053 หวงฝู่ ยวน (皇甫淵) ข้าราชการชั้นผู้น้อยในเมืองฉีโจว ซึ่งปัจจุบันอยู่ในเมืองจี๋หนาน ให้สินบนแก่จ้าว ชิงก้วง (趙清貺) หลานชายของผัง จี๋ เพื่อแลกกับตำแหน่ง ภายหลังมีการทอดบัตรสนเท่ห์ ผัง จี๋ จึงสั่งให้จับกุมหลานตนเองแล้วนำตัวมาชำระที่ศาลไคเฟิง ตุลาการศาลไคเฟิงพิพากษาเนรเทศจ้าว ชิงก้วง ไปชายแดน จ้าว ชิงก้วง ตายกลางทาง และหาน เจี้ยง (韓絳) หนึ่งในตุลาการศาลไคเฟิง ถวายฎีกากล่าวหาผัง จี๋ ว่า สั่งฆ่าตัดตอน ผัง จี๋ จึงหลุดจากตำแหน่งในพระนคร แล้วถูกย้ายไปประจำต่างเมือง ครั้น ค.ศ. 1060 พระเจ้าเหรินจงรับสั่งให้ผัง จี๋ กลับมาดำรงตำแหน่งในพระนคร แต่เวลานั้น ผัง จี๋ ชราเกินกว่าจะปฏิบัติราชการใด ๆ ได้อีก สามปีต่อมา ผัง จี๋ ถึงแก่อสัญกรรม
ในตำนานและวรรณกรรม.
แม้ในประวัติศาสตร์ไม่ปรากฏว่า ผัง จี๋ เป็นขุนนางฉ้อฉล แต่ในตำนานและวรรณกรรมนั้น ผัง จี๋ กลายเป็นข้าราชการทุจริตสับปลับ คอยรังควานข้าราชการใจซื่อมือสะอาด เช่น เปา เจิ่ง (包拯), ตี๋ ชิง (狄青), และขุนศึกตระกูลหยาง
ในวรรณกรรมเรื่อง "เจ็ดผู้กล้าห้าผู้ทรงธรรม" (七俠五義) ผัง จี๋ ดำรงตำแหน่งราชครู (太師; Grand Tutor) ธิดาได้เป็นพระสนมพระเจ้าเหรินจง ผัง จี๋ จึงมีอิทธิพลมากในวงราชการ ผัง อฺวี้ (龐昱) บุตรชายผัง จี๋ ได้รับฐานันดรศักดิ์ "อันเล่อโหว" (安樂侯) และได้รับแต่งตั้งเป็นข้าหลวงไปรับมืออุทกภัยที่เมืองเฉินโจว ซึ่งปัจจุบันอยู่ในเมืองโจวโข่ว แต่ผัง อฺวี้ กลับคุกคามราษฎรและยักยอกทรัพย์สินราชการ พระเจ้าเหรินจงจึงโปรดให้เปา เจิ่ง ไปตรวจสอบ เปา เจิ่ง ประหารชีวิตผัง อฺวี้ เป็นเหตุให้ผัง จี๋ โกรธเคืองและคอยกลั่นแกล้งเปา เจิ่ง เสมอมา
โรงเรียนราชวินิต นนทบุรี

โรงเรียนราชวินิต นนทบุรี เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 5 บ้านบางใหญ่ ตำบลบางใหญ่ อำเภอบางใหญ่ จังหวัดนนทบุรี
ประวัติโรงเรียน.
โรงเรียนราชวินิต นนทบุรี แต่เดิมชื่อ "โรงเรียนนนทกิจประชาอุปถัมภ์" ได้รับอนุมัติให้เปิดเป็นโรงเรียนมัธยมศึกษา เมื่อวันที่ 4 เมษายน พ.ศ. 2521 การก่อตั้งโรงเรียนสำเร็จได้เนื่องจากท่านพระครูนนทกิจพิศาล เจ้าอาวาสและคณะกรรมการวัดต้นเชือกได้มอบที่ดินของวัดซึ่งเป็นที่ธรณีสงฆ์ จานวน 35 ไร่ ตามโฉนดเลขที่ 3966 ให้ดำเนินการก่อสร้างโรงเรียนมัธยมศึกษา วันที่ 20 เมษายน พ.ศ. 2521 ได้เปิดทำการเรียนการสอนในระดับมัธยมศึกษาปีที่ 1 (ม.ศ.1) จานวน 2 ห้อง และมัธยมศึกษาปีที่ 1 (ม.1) จานวน 2 ห้อง รวมทั้งสิ้น 4 ห้อง การเปิดทำการสอนในระยะแรกนั้น กรมสามัญศึกษาไม่ได้จัดสรรอาคารเรียนและครูให้ โรงเรียนจึงต้องอาศัยอาคารเรียนและครูจากโรงเรียนชุมชนวัดต้นเชือกมาช่วยสอนนักเรียนในช่วงนั้น ต่อมาเมื่อวันที่ 21 กุมภาพันธ์ พ.ศ. 2523 โรงเรียนได้ย้ายมาอยู่ที่ใหม่คือสถานที่ในปัจจุบัน และได้มีการก่อสร้างอาคารชั่วคราว 1 หลังเพื่อทำการเรียนการสอน
ท่าอากาศยานหลวงน้ำทา

ท่าอากาศยานหลวงน้ำทา (IATA: LXG, ICAO: VLLN) เป็นท่าอากาศยานในประเทศลาว ตั้งอยู่ 6 กิโลเมตรทางใต้ของเมืองหลวงน้ำทา
ท่าอากาศยานถูกปิดลงระหว่างปี 2006 และ 2008 สำหรับการปรับปรุงที่ยื่นออกมาจากรันเวย์ 1,200 เมตรถึง 1,600 เมตรที่ช่วยให้เครื่องบินขนาดใหญ่เช่น เอทีอาร์ 72 ที่จะใช้สนามบินและสร้างใหม่ 700 ตร.ม. อาคารผู้โดยสาร
นกทึดทือ

นกทึดทือ หรือ นกถึดทือ หรือ นกพิทิด ในภาษาใต้  เป็นสกุลของนกล่าเหยื่อจำพวกหนึ่ง ในวงศ์นกเค้าแมว (Strigidae) จัดอยู่ในสกุล "Ketupa" (แต่จากการวิเคราะห์ทางพันธุกรรมแล้วพบว่าควรจะจัดให้อยู่ในสกุล "Bubo" หรือนกเค้าใหญ่ มากกว่า)
ลักษณะของนกทึดทือ เป็นนกฮูกหรือนกเค้าแมวขนาดกลางถึงขนาดใหญ่ มีลำตัวสีนํ้าตาล มีลายกระสีขาว ลำตัวด้านบนและปีกสีเข้มกว่าด้านท้อง ขนคิ้วยาว เห็นได้ชัด ตาสีเหลือง หน้าแข้งไม่มีขน หากินในเวลากลางคืน
การที่ได้ชื่อว่า "ทึดทือ" นั้น มาจากเสียงร้อง ที่เป็นเสียงต่ำทุ้ม โดยเฉพาะช่วงจับคู่ในฤดูหนาว ทั้งสองเพศจะร้องประสานเสียงกันให้ได้ยินบ่อย ๆ ยามพลบค่ำและรุ่งสาง จะอาศัยอยู่ในป่าใกล้แหล่งน้ำ เพราะจับสัตว์น้ำ เช่น ปลา, ปู, กุ้ง, กบ, เขียด กินเป็นอาหาร ทำรังและอาศัยบนต้นไม้ยืนต้น พบกระจายพันธุ์ทั่วไปในทวีปเอเชีย ในประเทศไทยพบ 2 ชนิด
เจือ ศรียาภัย

รองอำมาตย์ตรีเจือ ศรียาภัย (21 กรกฎาคม พ.ศ. 2443 - 12 มีนาคม พ.ศ. 2514) อดีตสมาชิกสภาผู้แทนราษฎรจังหวัดสงขลา 2 สมัย ได้รับแต่งตั้งเป็นสมาชิกสภาผู้แทนราษฎรคนแรกของจังหวัดสงลา เมื่อปี พ.ศ. 2476
ประวัติ.
เจือ สมรสกับ นางผาด ศรียาภัย (สกุลเดิม:อิศรางกูร ณ อยุธยา) มีบุตรชาย คือ นายอาคม สายาคม
การทำงาน.
เจือ เคยดำรงตำแหน่งเป็นกำนันตำบลจะโหนง
งานการเมือง.
เจือ ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2476 และได้รับเลือกตั้งเรื่อยมา รวม 2 สมัย
สมาชิกสภาผู้แทนราษฎร.
เจือ ศรียาภัย ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ปัญญา ศรีปัญญา

ปัญญา ศรีปัญญา (เกิด 9 ธันวาคม พ.ศ. 2496) อดีตสมาชิกสภาผู้แทนราษฎรจังหวัดขอนแก่น
ประวัติ.
ปัญญา เกิดเมื่อวันที่ 9 ธันวาคม พ.ศ. 2496 ที่อำเภอน้ำพอง จังหวัดขอนแก่น เป็นบุตรนายปรีชา นางเพ็ญศรี ศรีปัญญา 
สำเร็จการศึกษาระดับปริญญาตรี นิติศาสตรบัณฑิต คณะนิติศาสตร์ จากมหาวิทยาลัยรามคำแหง
การทำงาน.
ปัญญา ศรีปัญญา มีอาชีพทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดขอนแก่น ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคนำไทย ของนายอำนวย วีรวรรณ ส.ส.ขอนแก่น ต่อมาในปี พ.ศ. 2539 เขาสอบตก โดยเสียที่นั่งให้กับผู้สมัครจากพรรคกิจสังคม ทั้ง 3 ที่นั่ง รวมถึงในปี พ.ศ. 2544 และ พ.ศ. 2548 อีกด้วย
ปัญญา ศรีปัญญา ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาเมื่อมีการยุบพรรคตามคำวินิจฉัยของศาลรัฐธรรมนูญ เขาพร้อมกับสมาชิกในกลุ่มเพื่อนเนวิน ได้ย้ายไปสังกัดพรรคภูมิใจไทย แต่ในการเลือกตั้ง พ.ศ. 2554 เขาก็สอบตกอีกครั้งหนึ่ง 
ต่อมาได้ย้ายมาสังกัดพรรคพลังประชารัฐ
พระยาศรีธรรมราช (ทองคำ กาญจนโชติ)

มหาอำมาตย์ตรี พระยาศรีธรรมราช (ทองคำ กาญจนโชติ) (18 กันยายน พ.ศ. 2427 – 16 มกราคม พ.ศ. 2497) อดีตสมุหเทศาภิบาลมณฑลนครศรีธรรมราช อดีตกรรมการองคมนตรี และอดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
พระยาศรีธรรมราช (ทองคำ กาญจนโชติ) เกิดเมื่อวันที่ 18 กันยายน พ.ศ. 2427
พระยาศรีธรรมราช (ทองคำ กาญจนโชติ) เสียชีวิตเมื่อวันที่ 16 มกราคม พ.ศ. 2497 สิริอายุ 69 ปี
การทำงาน.
พระยาศรีธรรมราช (ทองคำ กาญจนโชติ) เคยดำรงตำแหน่งเป็น สมุหเทศาภิบาลมณฑลนครศรีธรรมราช ในช่วง พ.ศ. 2470 ถึง พ.ศ. 2476
งานการเมือง.
พระยาศรีธรรมราช (ทองคำ กาญจนโชติ) ลงเลือกตั้งสมาชิกสภาผู้แทนราษฎรครั้งแรกใน พ.ศ. 2481 และได้รับเลือกตั้งในครั้งแรก และครั้งเดียว
พระยาศรีธรรมราช (ทองคำ กาญจนโชติ) ได้รับโปรดเกล้าฯ แต่งตั้งให้เป็น รัฐมนตรีไม่ประจำกระทรวง เมื่อ พ.ศ. 2487 ในรัฐบาลพันตรีควง อภัยวงศ์ (ครม.11)
สมาชิกสภาผู้แทนราษฎร.
พระยาศรีธรรมราช (ทองคำ กาญจนโชติ) ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
แม่น้ำซาการ์ยา

แม่น้ำซาการ์ยา  เป็นแม่น้ำสายยาวเป็นอันดับ 3 ของประเทศตุรกี ต้นน้ำอยู่ทางตะวันออกเฉียงเหนือของเมืองอาฟีโอน ไหลขึ้นไปทางเหนือ โดยอ้อมเป็นวงโค้งไปมาก่อนจะไหลลงทะเลดำ แม่น้ำมีความยาว 824 กม.
เช็งจือ ลือประเสริฐ

เช็งจือ ลือประเสริฐ (13 กรกฎาคม พ.ศ. 2455 – 31 กรกฎาคม พ.ศ. 2522) อดีตสมาชิกสภาผู้แทนราษฎรจังหวัดสงขลา อดีตสมาชิกวุฒิสภา และอดีตนายกสมาคมประกันวินาศภัยไทย
ประวัติ.
เช็งจือ ลือประเสริฐ เกิดเมื่อวันที่ 13 กรกฎาคม พ.ศ. 2455 ที่ตำบลท่าฉลอม อำเภอเมือง จังหวัดสมุทรสาคร เป็นบุตรของนายเทียม กับ นางเรียม ลือประเสริฐ มีพี่น้องร่วมบิดา-มารดา 5 คน สำเร็จการศึกษาจาก โรงเรียนพาณิชยการวัดสามพระยา (มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ในปัจจุบัน) จากนั้นก็เข้าศึกษาในหลักสูตรธรรมศาสตรบัณฑิต ที่ มหาวิทยาลัยธรรมศาสตร์และการเมือง แต่ไม่สำเร็จการศึกษา
เช็งจือ เสียชีวิตเมื่อวันที่ 31 กรกฎาคม พ.ศ. 2522 สิริอายุรวม 67 ปี
การทำงาน.
เช็งจือ เริ่มทำงานด้วยการเป็นผู้จัดการที่ ธนาคารเอเชีย และ บริษัทประกันคุ้มภัย จำกัด สาขาหาดใหญ่ ต่อมา ก็ได้รับตำแหน่งเป็นกรรมการรองผู้จัดการใหญ่ และ กรรมการผู้จัดการใหญ่ ที่ ธนาคารกรุงศรีอยุธยา ตามลำดับ
นอกจากนี้ เช็งจือยังเคยดำรงตำแหน่ง นายกสมาคมประกันวินาศภัยไทย ในช่วง พ.ศ. 2513 - 14 และ พ.ศ. 2514 - 15 
งานการเมือง.
เช็งจือ เข้าสู่วงการการเมืองด้วยการเป็นสมาชิกสภาเทศบาลตำบลหาดใหญ่ ในระหว่างการทำงานที่หาดใหญ่ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกในเดือนสิงหาคม พ.ศ. 2489 ซึ่งเป็นการเลือกตั้งเพิ่มเติม และได้รับเลือกตั้งในครั้งแรก และครั้งเดียว
สมาชิกสภาผู้แทนราษฎร.
เช็งจือ ลือประเสริฐ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ราฟาเอลา

ราฟาเอลา  เป็นเมืองในรัฐซานตาเฟ ประเทศอาร์เจนตินา เมืองมีประชากร 99,150 คน (ค.ศ. 2010) เมืองก่อตั้งในปี ค.ศ. 1881 เป็นเมืองอย่างเป็นทางการในปี ค.ศ. 1913 เมืองเติบโตร้อยละ 22.2 ระหว่างปี ค.ศ. 1991 ถึง 2001 และเพิ่มอีกร้อยละ 18.6 ในระหว่าง ค.ศ. 2001-2011
แม่น้ำเนสทอส

แม่น้ำเนสทอส  หรือแม่น้ำเมสตา  เป็นแม่น้ำในประเทศบัลแกเรีย และประเทศกรีซ ไหลจากบริเวณเทือกเขารีลา ทางตะวันตกเฉียงใต้ของประเทศบัลแกเรียไปทางตะวันออกเฉียงใต้ ผ่านประเทศกรีซ ลงสู่ทะเลอีเจียนทางเหนือ บริเวณตรงข้ามกับเกาะทาซอส (Thasos) แม่น้ำมีความยาว 230 กม. ไหลในประเทศบัลแกเรีย 126 กม. ส่วนที่เหลือไหลผ่านประเทศกรีซ
ซาโวนา

ซาโวนา  เป็นเมืองท่าทางทะเลและเทศบาลทางแคว้นตอนเหนือของประเทศอิตาลี ในแคว้นลีกูเรีย บนฝั่งทะเลเมดิเตอร์เรเนียน เมืองเคยเป็นหนึ่งในศูนย์กลางการผลิตเหล็กที่สำคัญของอิตาลี มีการผลิตเหล็กและเหล็กกล้า โรงหล่อ ผลิตเรือเดินสมุทร งานการรถไฟ ฯลฯ
ราวปี ค.ศ. 640 พวกลอมบาร์ดเข้าทำลาย ต่อมาในปี ค.ศ. 1528 ตกอยู่ภายใต้การปกครองของพวกเจนัว และอยู่ใต้การปกครองของฝรั่งเศสระหว่างปี ค.ศ. 1805-1815
เฉลิมชาติ การุญ

เฉลิมชาติ การุญ (เกิด 5 ธันวาคม พ.ศ. 2510) อดีตสมาชิกสภาผู้แทนราษฎรจังหวัดสกลนคร
ประวัติ.
เฉลิมชาติ เกิดเมื่อวันที่ 5 ธันวาคม พ.ศ. 2510 สำเร็จการศึกษาระดับปริญญาโท วิศวกรรมศาสตร์ จากสถาบันเทคโนโลยีพระจอมเกล้าพระนครเหนือ และ Conflicting Management จาก Royal Roads University. British Columbia., Canada
การทำงาน.
ก่อนเข้ามาทำงานด้านการเมือง เฉลิมชาติ ได้ผ่านงานด้านวิศวกรรม โดยเฉพาะด้านวิศวกรรมพลังงาน และวิศวกรรมไฟฟ้า มีผลงานด้านดังกล่าวในภาคอุตสาหกรรมจนกระทั่งปี 2547 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ซึ่งต่อมาศาลรัฐธรรมนูญมีคำวินิจฉัยให้ยุบพรรค เขาจึงย้ายมาสังกัดพรรคภูมิใจไทย
เขาได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน ในสภาผู้แทนราษฎรไทย ชุดที่ 23 (ชุดจากการเลือกตั้ง พ.ศ. 2550) ในระหว่างการดำรงตำแหน่งสมาชิกสภาผู้แทนราษฎร เฉลิมชาติ การุญ ได้ส่งเสริมโครงการไบโอดีเซลช่วยชาติ โดยผลิตเครื่องทำน้ำมันไบโอดีเซลขนาด 400 ลิตรต่อวันและสร้างเครือข่ายพลังงานชุมชน 
ในการเลือกตั้ง พ.ศ. 2554 เขาลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง โดยแพ้ให้กับนายนริศร ทองธิราช ผู้สมัครจากพรรคเพื่อไทย
หลังการเลือกตั้งทั่วไป พ.ศ. 2554 เฉลิมชาติ ได้หยุดบทบาททางการเมือง และเข้าทำงานในภาคอุตสาหกรรม วิศวกรรม และงานด้านวิชาการ ค้นคว้าและออกแบบ โดยปัจจุบันมีตำแหน่งผู้บริหารระดับสูง ที่ปรึกษา และกรรมการบริษัท ตลอดจนมีตำแหน่งกรรมการ กลุ่มอุตสาหกรรมไฟฟ้าอีเล็กทรอนิคและคมนาคม สภาอุตสาหกรรมแห่งประเทศไทย และกรรมการสภาองค์การนายจ้าง
แคว้นตุมเบส

แคว้นตุมเบส  เป็นแคว้นติดทะเล ทางตะวันตกเฉียงเหนือของประเทศเปรู แคว้นอยู่ใกล้กับเส้นศูนย์สูตร เป็นแคว้นที่มีพื้นที่เล็กแต่มีระบบนิเวศที่หลากหลาย
แคว้นตุมเบสมีอากาศอบอุ่นและภูมิอากาศร้อนชื้นทางเหนือและตอนกลางของแคว้นและอากาศแห้งหรือทริปิคอลซาวันนา (tropical savanna) ทางตอนใต้ อุณหภูมิสูงสุดราว 40°C และต่ำสุดราว 18°C โดยมีอุณหภูมิเฉลี่ยต่อปีที่ 27°C
เส้นเวลาการสำรวจระบบสุริยะ

นี่คือ เส้นเวลาการสำรวจระบบสุริยะ เรียงตามวันปล่อยยานอวกาศ
ช่วงทศวรรษ 1960.
 
1960
1961
1962
1963
1964
1965
1966
1967
1968
1969
ช่วงทศวรรษ 1970.
1970
1971
1972
1973
1974
1975
1976
1977
1978
ช่วงทศวรรษ 1980.
1981
1983
1984
1985
1986
1988
1989
ช่วงทศวรรษ 1990.
1990
1991
1992
1994
1995
1996
1997
1998
1999
ช่วงทศวรรษ 2000.
2001
2002
2003
2004
2005
2006
2007
2008
2009
ตะวัน วนิดา

ตะวัน วนิดา มีชื่อจริงว่า บุญประคอง เนียมคำ (สกุลเดิม วรรณยิ่ง) หรือเพื่อนๆ เรียกว่า เก๋ เป็นนักแต่งเพลงชาวไทย มีผลงานเพลงเป็นที่รู้จักตั้งแต่ปี พ.ศ. 2521 จนถึงปัจจุบัน 
ประวัติ.
ตะวัน วนิดา หรือ ลีลา วรินทร์ เกิดเมื่อวันที่ 1 มกราคม 2497 ที่กรุงเทพมหานคร เป็นบุตรของนายเกรียงศักดิ์ วรรณยิ่ง และนางศรี ฉายบุตร จบการศึกษาระดับประกาศนียบัตรวิชาชีพชั้นสูง สาขาการตลาด และประกาศนียบัตรประโยคครูมัธยม (ปม.) จากวิทยาลัยพณิชยการธนบุรี ต่อมาสำเร็จการศึกษาระดับปริญญาตรี บริหารธุรกิจบัณฑิต (บธบ.) จากมหาวิทยาลัยสุโขทัยธรรมาธิราช และสำเร็จการศึกษาประกาศนียบัตรบัณฑิตวิชาชีพครู จากมหาวิทยาลัยราชพฤกษ์
ในด้านการร้องเพลง ได้ร้องเพลงโดยใช้พรสวรรค์ของตนเอง และได้เรียนร้องเพลงเพิ่มเติมจากโรงเรียนดนตรีสยามกลการ
สู่วงการเพลง.
ความสนใจทางด้านการขับร้องและเขียนคำประพันธ์ เริ่มตั้งแต่สมัยเรียนชั้นประถมศึกษาตอนปลาย เมื่อมีการแสดงหน้าชั้น เธอมักจะได้รับคัดเลือกให้มาร้องเพลงให้เพื่อนฟัง รวมทั้งการเขียนกลอนอวยพรวันเกิดท่านผู้อำนวยการโรงเรียนอยู่ทุกปี แต่เนื่องจากครอบครัวทางบ้าน ไม่สนับสนุนการเป็นนักร้อง หรือการเป็นนักแต่งเพลงเป็นอย่างยิ่ง เธอจึงไม่อยากทำให้คนทางบ้านไม่สบายใจ มีหลายครั้งที่เธอแอบแต่งเพลงและหนีไปประกวดร้องเพลงตามงานต่าง ๆ แต่พอจวนจะได้เวลาเรียกชื่อผู้เข้าประกวด คุณแม่ก็ให้พี่ชาย พี่สาวมาตามกลับบ้านเสมอ จนครั้งล่าสุดตอนเป็นนักศึกษา ประมาณปี พ.ศ. 2519 ตะวันได้ทราบข่าวจากนักจัดรายการเพลงทางวิทยุ ว่ามีการประกวดร้องเพลง “ศัตรูหัวใจ” ที่สถานีวิทยุกองพลที่ 1 รักษาพระองค์ ต้นแบบคือคุณจินตนา สุขสถิตย์ จัดโดยจ่าเอกอุบล โต๊ะนาค ซึ่งเป็นนักจัดรายการชื่อดังมากในสมัยนั้น เธอจึงสนใจ และได้ไปสมัครประกวดร้องเพลงกับเพื่อนๆ
เพื่อนๆ ที่มาสมัครร้องเพลงด้วยกันได้เล่าให้อาบล หรือ จ่าเอกอุบล โต๊ะนาค ผู้ซึ่งตะวันให้ความเคารพเป็นอย่างยิ่งฟังว่า นอกจากตะวันจะชอบร้องเพลงแล้ว ยังแต่งเพลงได้อีกด้วย อาบลจึงได้แนะนำให้เธอรู้จักกับนักแต่งเพลง และนักจัดรายการหลายท่าน อาทิ คุณสมพจน์ สิงห์สุวรรณ นักแต่งเพลงอาวุโส ผู้มีผลงานเพลงยอดเยี่ยม และคุณดุสิต ทรงวุฒิศีล ผู้อำนวยการผลิตเพลง ซึ่งทั้งสองท่านนี้ได้ให้คำแนะนำและให้โอกาสเธอ จนตะวันได้ร้องเพลงบันทึกเสียงเป็นครั้งแรกคือเพลงฆาตกรรัก 
นอกจากนี้ ยังมีคุณมณฑารพ ที่ได้เขียนเพลงให้เธอร้อง คุณกิตติ ธนาธร นักจัดรายการชื่อดังได้สนับสนุนนำผลงานของเธอไปบันทึกเสียง คือเพลง รักทรมาน ที่สร้างชื่อเสียงให้ตะวัน วนิดา เป็นที่รู้จักและโด่งดังในวงการเพลงในยุคนั้น คุณเนรัญชรา(พี่ติ) นักแต่งเพลงอาวุโส เป็นที่ปรึกษาที่เธอเคารพมาก คุณสุวิทย์ สัตโกวิท หรือทิพย์ประภา นักแต่งเพลงรุ่นพี่ช่วยสนับสนุนให้เธอมีผลงานเพลงกับบริษัทอโซน่า (ประเทศไทย) จำกัด 
บทเพลง คิดถึงฉันบ้างคืนนี้ ของตะวัน วนิดา ซึ่งขับร้องโดยคุณไพจิตร อักษรณรงค์ นักร้องใหม่แห่งค่ายอโซน่าในขณะนั้น เป็นบทเพลงที่โด่งดังและทำให้คุณไพจิตรแจ้งเกิดในวงการเพลงได้อย่างสวยงามในช่วงประมาณปีพ.ศ. 2523 
จากการให้กำลังใจของพี่ๆ นักแต่งเพลง และนักจัดรายการเพลงหลายๆ ท่าน คุณสาโรจน์ เสมทรัพย์ และบุคคลที่เธอเคารพมากอีกท่านหนึ่งคือนาวาโทประพันธ์ นิชโรจน์ ซึ่งประจำวงดุริยางค์ทหารเรือ
ในขณะนั้น ทำให้ตะวันมีกำลังใจและมีผลงานเพลงออกมาอย่างต่อเนื่องจนถึงปัจจุบัน
เลอโนโว เค900

เลอโนโว เค900  เป็นสมาร์ตโฟนของบริษัทผลิตแล็ปท็อปยักษ์ใหญ่ของประเทศจีน "เลอโนโว" ใช้ระบบปฏิบัติการแอนดรอยด์ เจลลี่ บีน 4.2 ตัวเครื่องมีบาง 6.9 มิลลิเมตร และน้ำหนัก 162 กรัม ประมวลผลด้วย Intel Atom Z2580 ความเร็ว 2.0 GHz หน้าจอแสดงผลแบบ IPS ขนาดกว้าง 5.5 นิ้ว ความละเอียด 1920 x 1080 พิกเซล (400PPI และ Full HD) ช่วยให้การแสดงผลแอปพลิเคชันมีความคมชัดสูงสุด พร้อมกับกระจก Corning Gorilla Glass 2 เพื่อป้องกันรอยขีดข่วน กล้องด้านหลังมีเซ็นเซอร์ Sony Exmor BSI ความละเอียด 13 ล้านพิกเซล ส่วนกล้องหน้ามีความลละเอียด 2 ล้านพิเซล ตัวเครื่องผลิตจากสแตนเลสอัลลอยและโพลีคาร์บอเนต ที่ช่วยทำให้ตัวเครื่องแข็งแรงทนทาน
คุณสมบัติ.
ดีไซน์.
เลอโนโว เค900 ผลิตจากสแตนเลสอัลลอยและโพลีคาร์บอเนต ส่วนด้านหน้าใช้กระจก Corning Gorilla Glass 2 ทำให้มันแข็งแรงทนทานและป้องกันรอยขีดขวน และด้วยความหนา 6.9 มิลลิเมตร และหนัก 162 กรัม เพื่อให้สามารถสอดเข้ากระเป๋าเสื้อได้ เลอโนโวได้เปิดตัวเค900ที่มีสีสันออกมาในงาน CES ด้วยสีเงิน (Brush Steel) สีทองเหลือง (Dark Gold) สีเงินที่กลึงเพชรที่ด้านหลัง (Silver with Diamond) และสี gunmetal น้ำตาล (Brown Gunmetal) ด้านหลังโชว์น็อตไว้ฃทั้ง 4 มุม เพื่อทำให้ความหรูหราลดลง แต่ทำให้ดูดิบ แข็งแรงทนทาน และเหมาะกับวัยทำงาน นอกจากนี้ยังออกแบบไว้ให้หน้าจอใหญ่ประมาณ 5.5 นิ้ว ไอคอน และตัวหนังสือก็มีขนาดใหญ่ตามด้วย
หลังการวางขาย.
การโฆษณา.
เลอโนโวทำการโฆษณาเลอโนโว เค900 โดยนำ โคบี ไบรอันต์ นักบาสเกตบอลจากเอ็นบีเอ มาเป็นพรีเซนเตอร์สมาร์ทโฟนรุ่นนี้ในโทรทัศน์ และสื่อโฆษณาสิ่งพิมพ์ รวมถึงบนเว็บไซต์สื่อสังคมออนไลน์ ทั้งในประเทศจีนและเอเชียตะวันออกเฉียงใต้ เลอโนโวจะสะท้อนสไตล์อันเป็นเอกลักษณ์ของนักกีฬาผู้นี้ที่ได้รับการยอมรับอย่างกว้างขวาง และคาดว่าจะช่วยเพิ่มการรับรู้เกี่ยวกับสมาร์ทโฟนของเลอโนโวในหมู่ผู้บริโภคในตลาดหลายประเทศ ซึ่งผู้อำนวยการฝ่าย Mobile Business Unit ของเลอโนโว กล่าวถึงการเลือกโคบีเป็นพรีเซ็นเตอร์ในครั้งนี้ ว่า "โคบี ไบรอันต์ รู้ว่าการทำงานเป็นทีมเป็นสิ่งสำคัญสำหรับการก้าวสู่ความสำเร็จ ที่เลอโนโวก็เช่นเดียวกัน การทำงานเป็นทีมเป็นหลักชี้นำกระบวนการทั้งหมดในพัฒนาสมาร์ทโฟนใหม่ๆ ออกสู่ตลาด นับตั้งแต่การวิจัยและพัฒนาและการผลิตไปจนถึงการตลาดและการขาย เราได้ออกแบบสมาร์ทโฟนเลอโนโวรุ่นใหม่ๆ ให้เป็นทีมของผู้ชนะ ด้วยโทรศัพท์ที่มีคุณสมบัติแตกต่างกันและเล่นกันคนละบทบาท"
เดอะเรียลอเมริกันส์ (มวยปล้ำอาชีพ)

เดอะเรียลอเมริกันส์ (The Real Americans) เป็นทีมนักมวยปล้ำของ WWE ประกอบด้วย แจ็ก สแวกเกอร์ และ ซีซาโร โดยมี เซบ โคลเตอร์ เป็นผู้จัดการ
ประวัติ.
ในมันนีอินเดอะแบงก์ (2013) สแวกเกอร์และซีซาโรได้ชิงกระเป๋าฝั่งสแมคดาวน์โดยแดเมียน แซนดาวคว้ากระเป๋าไปได้ ในไนท์ออฟแชมเปียนส์ (2013) เรียลอเมริกันส์ได้เข้าร่วมแมตช์แทกทีมเทอมอยล์ เพื่อชิงแชมป์แท็กทีม WWE โดยมีไพรม์ไทม์เพลเยอส์, ท็อนส์ออฟฟังก์, ดิอูโซส์ และทรีเอ็มบีร่วมปล้ำด้วย สุดท้ายเรียลอเมริกันส์ก็แพ้ไปอีกเป็นครั้งที่ 3 ติดต่อกัน ในเรสเซิลเมเนีย ครั้งที่ 30 เรียลอเมริกันส์ได้มีแมตช์ชิงแชมป์แทกทีม 4 เส้า ก่อนเริ่มรายการ แต่ก็ไม่สำเร็จ โดยหลังแมตช์ สแวกเกอร์ไม่พอใจซีซาโร และจะมาจับใส่ Patriot Lock แต่โคลเตอร์เข้ามาห้ามไว้และให้ทั้งคู่จับมือกัน แต่ซีซาโรก็จับสแวกเกอร์ใส่ท่า Giant Swing และทีมเรียลอเมริกันส์ก็ได้แตกทีมกัน คืนเดียวกันซีซาโรได้เป็นผู้ชนะแบทเทิลรอยัล ได้ถ้วยรางวัลอ็องเดรเดอะไจแอนต์ ในรอว์คืนต่อมา ซีซาโรออกมาพร้อมกับ โคลเตอร์ โดยโคลเตอร์พูดชื่นชมซีซาโร ต่างๆ นาๆ แต่แล้วซีซาโรกลับบอกว่าเขาไม่ใช่เด็กของ โคลเตอร์ หรอกนะ เป็นเด็กของพอล เฮย์แมนต่างหาก!! เฮย์แมนออกมาเยาะเย้ยโคลเตอร์ แต่อยู่ดีๆ สแวกเกอร์ก็มาอัดซีซาโรกลิ้งตกเวทีไป สแวกเกอร์ทำลายรางวัลอ็องเดรเดอะไจแอนต์จนแหลกเป็นชิ้นๆ ทำให้ซีซาโรโมโหอัดสแวกเกอร์ตกเวทีไปบ้าง และทั้งคู่ก็ได้แมตช์กัน แต่สู้กันได้ไม่นาน สแวกเกอร์ก็โดนอัปเปอร์คัตรัวจนมึน แล้วซีซาโรก็ตั้งท่าจะใช้ท่า Giant Swing แต่สแวกเกอร์หนีลงเวทีไปซะก่อน สแวกเกอร์กับโคลเตอร์หนีกลับบ้านไปดื้อๆ ทำให้ซีซาโรชนะไป
อูฟา

อูฟา  เป็นเมืองเอกของสาธารณรัฐบัชคอร์โตสตาน และศูนย์กลางทาง อุตสาหกรรม เศรษฐกิจ วิทยาศาสตร์และวัฒนธรรมของสาธารณรัฐ มีประชากรมากกว่า 1.1 ล้านคน
ศัพทมูลวิทยา.
ชื่อ "Ufa" มาจากแม่น้ำอูฟา แต่ต้นตอของชื่อแม่น้ำยังคงมีข้อพิพาท Aleksandr Matveyev นักภาษาศาสตร์ชาวรัสเซีย เสนอว่าชื่อนี้มีต้นตอจากอิหร่าน จากคำว่า "ap" แปลว่า น้ำ
การบริหาร.
อูฟาเป็นเมืองหลักของสาธารณรัฐ และเป็นศูนย์กลางการบริหารของอำเภออูฟิมสกี แม้ว่าจะไม่ได้อยู่ในนั้นก็ตาม
เขตการปกครอง.
อูฟาแบ่งออกเป็น 7 เขต
ประชากร.
ตามสำมะโน ค.ศ. 2010 กลุ่มชาติพันธุ์ในอูฟา ได้แก่:
ภูมิศาสตร์.
นครอูฟาอยู่ในยุโรปตะวันออกใกล้ชายแดนเอเชียเหนือ นครนี้ตั้งอยู่ในบริเวณที่แม่น้ำ Belaya (Agidel) กับแม่น้ำอูฟาการบรรจบกัน ทางตะวันตกติดกับที่ราบสูงอูฟาในเมือกเขายูรัลตอนใต้ นครนี้มีพื้นที่ วัดจากทางเหนือลงใต้ได้ และจากตะวันตกไปยังจะวันออกได้ 
ภูมิอากาศ.
อูฟามีสภาพภูมิอากาศชื้นภาคพื้นทวีป (เคิพเพิน: "Dfb") โดยมีฤดูหนาวที่โหดร้าย แต่ในบางครั้ง ฤดูร้อนอาจยาวนานและมีอากาศร้อน
ความสัมพันธ์ระหว่างประเทศ.
เมืองพี่น้อง.
อูฟามีเมืองพี่น้องกับเมืองเหล่านี้
<templatestyles src="Div col/styles.css"/>
วัดเกาะแก้ว (จังหวัดสมุทรสงคราม)

วัดเกาะแก้ว เป็นวัดพุทธศาสนาเถรวาท สังกัดคณะสงฆ์มหานิกาย ม. 8 ตำบลกระดังงา อำเภอบางคนที จังหวัดสมุทรสงคราม 75120 ที่เป็นวัดศูนย์กลางชุมชนในบริเวณตำบลบางคนที และบริเวณใกล้เคียง ทั้งยังเป็นที่ตั้งของแหล่งท่องเที่ยวเชิงวัฒนธรรม ตลาดน้ำบางน้อยที่มีนักท่องเที่ยวชาวไทย และชาวต่างชาติไปท่องเที่ยวจำนวนมาก 
เนื้อที่.
ปัจจุบัน (พ.ศ. 2557) มีเนื้อที่ทั้งสิ้น 20 ไร่ 2 งาน 18 ตารางวา
ประวัติวัด.
เป็นวัดที่สร้างมาแต่โบราณปลายสมัยอยุธยา อุโบสถหลังเก่า มีประตูเข้าตรงกลางหน้าอุโบสถเพียงประตูเดียว เรียกโบสถ์มหาอุด มีพระประธานในพระอุโบสถสร้างด้วยหินแดง (หินไฟ) ได้รับการบูรณปฏิสังขรณ์และมีการสร้างอุโบสถ์ขึ้นใหม่ พ.ศ. 2528 แล้วเสร็จปิดทองฝังลูกนิมิตเมื่อ 30 มีนาคม พ.ศ. 2531 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2539
ลำดับเจ้าอาวาส.
วัดเกาะแก้วมี เจ้าอาวาสตั้งแต่อดีตจนถึงปัจจุบัน เท่าที่สอบถามสืบค้น มี 9 รูป คือ
อำเภอโปะบะตีริ

โปะบะตีริ  เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า เดิมเคยเป็นส่วนหนึ่งของภาคมัณฑะเลย์ ก่อนที่กระทรวงมหาดไทยจัดตั้งเป็นหนึ่งในอำเภอของเนปยีดอ เมืองหลวงใหม่ในวันที่ 26 พฤศจิกายน ค.ศ. 2008 สำมะโนพม่า ค.ศ. 2014 ระบุว่ามีประชากรในอำเภอนี้ 116,491 คน
อำเภอซะบูตีริ

ซะบูตีริ  เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า ก่อตั้งขึ้นจากส่วนของอำเภอแลเว่และอำเภอปยี่นมะน่า ภาคมัณฑะเลย์ สำมะโนพม่า ค.ศ. 2014 ระบุว่าอำเภอนี้มีประชากร 110,459 คน
วัดอ่างทอง (จังหวัดประจวบคีรีขันธ์)

วัดอ่างทอง เป็นวัดพุทธศาสนาเถรวาท สังกัดคณะสงฆ์มหานิกาย ตั้งอยู่เลขที่ 78 ม.1 ถ.เพชรเกษม ตำบลอ่างทอง อำเภอทับสะแก จังหวัดประจวบคีรีขันธ์ รหัสไปรษณีย์ 77130 เป็นศูนย์กลางทางพระพุทธศาสนาในชุมชนตำบลอ่างทอง และเป็นสำนักปฏิบัติธรรมแห่งที่ 12 ของจังหวัดประจวบคีรีขันธ์ 
การเดินทาง.
วัดอ่างทอง ตั้งอยู่ที่ ตำบลอ่างทอง อำเภอทับสะแก จังหวัดประจวบคีรีขันธ์ อยู่ห่างจากกรุงเทพประมาณ 339 กม. อยู่ห่างจากตัวจังหวัดประมาณ 52.4 กม. อยู่ห่างจากตัวอำเภอประมาณ 11.4 กม.